Japán észak-koreai katonai létesítményeket megfigyelő műholdat bocsátott fel - Nemzeti.net Nemzeti.net
Japán észak-koreai katonai létesítményeket megfigyelő műholdat bocsátott fel
Japán észak-koreai katonai létesítményeket megfigyelő műholdat bocsátott fel kedden egy H2A típusú rakétával – jelentette a Japán Űrügynökség (JAXA).
A rakétát a JAXA Kagosima prefektúrában lévő állomásáról, a Tanegasima Űrközpontból lőtték fel, helyi idő szerint délután fél kettő előtt néhány perccel. A rakéta a tervezettnek megfelelően haladt, az adatgyűjtő műhold pedig rendben levált róla – tudatta a JAXA.
A radaros érzékelőkkel ellátott műholdakat nem befolyásolja az időjárás, képesek átlátni a felhőkön, és éjszaka is fotókat készíteni, az optikai műholdak pedig a földről az emberi szem érzékelésével azonos képek készítésére alkalmasak. 1998-ban Észak-Korea műholdhordozó rakétát bocsátott fel, amelynek egyes részei elrepültek Japán felett. Ez késztette Japánt arra, hogy felderítő műholdakat gyártó programot indítson.